Die Boodskap: “Die Here se hart is baie sag. Hy gee graag goeie dinge aan ons. Hy is geduldig. Hy het Sy kinders baie lief...So ver as wat die verste punt in die heelal van ons af is, so groot, en nog groter, is die Here se liefde vir elkeen wat Hom dien.”
Wie kan werklik God se hart beskrywe? Een ding is vir ons baie duidelik, en dit is dat Hy „n God is wat vergewe. En wanneer God ons vergewe het dan neem Hy dit so ver weg dat ons dit nooit weer sal raakloop nie. Die Bybel sê nie dat Hy ons sondes verwyder so ver as die Noorde van die Suide is nie – want dit kan bepaal word. Maar God verwyder ons sondes so ver as die Ooste is van die Weste – en dit kan nie bepaal word nie. Daar is geen plek dat ons kan sê dit is Wes nie, terwyl ons kan sê waar die Noordpool is.
Watter voorreg was dit vir my om „n jongman in die Wimpy voor te kon gaan in gebed toe hy hom tot God bekeer het. In trane het hy na Christus gekom. Die ete wat ek moes betaal was oor-en-oor die moeite werd. Ek sal gereeld iemand se ete wil betaal as ek die voorreg sou hê om hom aan „n God voor te stel, wat „n hart van vergifnis het. Want soos die vader in die verhaal van die verlore seun, gehardloop het om sy seun terug te verwelkom, net so wil Hy as Vader dit vir ons doen. Dit is in elk geval God se begeerte dat almal tot bekering moet kom.
1 Tim. 2:3,4 “Want dit is goed en aangenaam voor God, ons Verlosser, wat wil hê dat alle mense gered word en tot kennis van die waarheid kom.”
Die hart van die evangelie draai om die boodskap van vergifnis.
Dank jy nog God gereeld dat Hy ook jou sondes vergewe het?
Kry iemand wat jy na Jesus kan lei – Die Wimpy werk vir my!
God bly in beheer van die geskiedenis
In die tyd waarin ons leef, lyk dit soms vir ’n mens of die Here nie meer in beheer is nie. Daar is soveel mense wat nie meer die bestaan van die Here erken of sy heerskappy aanvaar nie.
Dit is duidelik dat die profeet Jesaja ’n heeltemal ander siening van die heerskappy van God gehad het as wat vandag in sommige kringe aanvaar word. Vroeër in die boek het Jesaja die Here se oordeel aangekondig. Hy het ook aangedui dat die Here die groot wêreldmag van sy tyd, Assirië, gaan stuur om die oordeel te voltrek. Dit het Assirië gedoen, maar sonder om te besef dat hy daarin eintlik maar ’n instrument van die Here is. As gevolg van sy selfverheffing gaan Assirië nou egter self deur die Here geoordeel word. Assirië was inderdaad die werktuig van God se toorn, maar het in die voltrekking van die oordeel van die Here alle perke oorskry. Dit is soos ’n byl wat dink hy is meer as die een wat met hom kap.
Selfs die sterkste moondheid van Jesaja se tyd is maar net ’n instrument in God se hand. Daarom kan die Here later, in die tyd van Jeremia, Babel gebruik om Assirië te vernietig. God bly in beheer, selfs wanneer hy sy volk deur die ellende van ballingskap laat gaan.
Christus het dit baie duidelik gemaak dat Hy alle mag in die hemel en op aarde het – daarom is God steeds in beheer, al wil die mens dit nie erken nie.
God is onpeilbaar. Tog kan mense Hom ken.
God is onpeilbaar. Tog kan mense Hom ken. Lees Job 11:7-9. “Kan jy begryp wie God werklik is? Kan jy die Almagtige ten volle verstaan? Dit is kennis wat Hoër is as die hemele. Hoe kan jy daarby uitkom? Dit is kennis wat dieper is as die doderyk. Hoe kan jy dit bereik? Dit strek verder as die aarde, wyer as die see.” Onderrig. Niemand kan die grootheid van die Almagtige God deurgrond nie. Geen mens kan alles omtrent God verstaan nie. Om iets te ‘definieer’ beteken om die grense van hierdie ding te omskryf. Om God te omskryf sou dan beteken om God se grense te kan beskryf. Indien iemand God sou kon beskryf, sou hy die dieptes van God kon definieer en groter as God wees. Die Bybel leer ons dat God ons mense met beperkings geskep het. Hý bepaal ons perke en grense en weet alles van ons af. Hierdie feit laat ons ons eie plek in die skepping verstaan. Dit behoort ons meer nederig te maak in God se teenwoordigheid. Maar as niemand die perke van God kan peil nie of die geheimenisse van God kan deurgrond nie, is alle kennis van God dan uitgesluit? Kan ons as mense enigiets van God weet? Ja, ons kan kennis van God hê, maar net in die mate wat Hy Homself aan ons openbaar! “Wat nie geopenbaar is nie, is bekend aan die Here ons God, maar wat geopenbaar is, is vir altyd bekend aan ons en ons nageslag: ons moet lewe volgens al die woorde van hierdie wet” (Deuteronomium 29:29).
Lofprysing verdryf depressie
Geliefdes in Jesaja 61:3 lees ons van die kosbaarste profesiee van wat Jesus vir ons as mense sal kom doen.
V3 om vir die treurendes in Sion te beskik dat aan hulle gegee word sieraad vir as, vreugde-olie vir treurigheid, ‘n gewaad van lof vir ‘n verslae gees
Geliefdes, ‘n verslae gees, is presies wat depressie is en jy voel treurig en asof jy geen vreugde het nie è soos iemand wat rou.
Maar prys God – geliefdes – die Here gee vir ons die antwoord hoe om depressie teen werk è ‘n gewaad van lofprysing (the garment of praise)
Onthou toe hierdie oppressing spirit (heaviness/verslae gees) Saul beetgepak het = was Dawid geroep om musiek te maak en terwyl Dawid God prys, het daar die salwing van die Heilige Gees met liedere en musiek è het die oppressing spirit gee pad (flee).
Wanneer ons God prys geliefdes is die Naam van Jesus soos salf uitgegiet (Hooglied 1:3) vir jou siel en gebroke hart.
Die Here Versorg Allesomvattend Deurdat Christus ons geleer het om te bid: "Gee ons vandag ons daaglikse brood", verseker God ons dat Hy ook ons liggaam en ons stoflike welsyn deeglik op sy hart dra. Ook hierin besef Hy ons nood en daaruit wil Hy uitkoms skenk. Baie mense maak die fout om te dink dat die stoflike of materiële dinge minderwaardig is teenoor die geestelike. Maar ons moenie die liggaamlike geringskat nie, want die liggaam of die stoflike het ook ewigheidsbetekenis. In die hiernamaals sal die gelowige met siel en liggaam op die nuwe aarde woon. En reeds in hierdie aardse lewe verseker die Here ons dat Hy ons nie net geestelik versorg nie, maar ook liggaamlik, — allesomvattend! Dit het Hy baie duidelik bewys: Hy het nl. sy eniggebore Seun gestuur om ons vlees aan te neem. Christus het in die gestalte van 'n mens verskyn — liggaamlik — en as mens het Hy saam met ons honger en dors en koue en ontbering en allerlei fisieke nood ervaar. En omdat die Here dit ernstig bedoel met ons stoflike behoeftes, mag ons met vrymoedigheid daarmee na Hom gaan en mag ons ons kwellinge om lewensmiddele aan Hom opdra. Dit leer Jesus ons in die Onse Vader — dat ons met ons materiële probleme na ons hemelse Vader moet gaan; • dat ons Hom mag vra vir 'n vol kruidenierskas en klerekas, • vir 'n huis en meubels; • dat ons met Hom mag praat oor ons werk, en ons banksaldo en die stygende lewenskoste. Want ons hemelse Vader verhoor meer as net geestelike dinge. Ook die stoflike wêreld is werk van sy hande. "Die aarde behoort aan die Here en die volheid daarvan." Hy skenk aan ons alles wat nodig is vir die liggaam: • voedsel en drank • kleding en huisvesting • gesondheid en krag • voorspoed en sukses. Op die gebed om ons daaglikse brood gee Hy welvaart aan ons gesin, aan ons volk, aan die hele Koninkryk van God! In die Bybel is daar 'n oorvloed van tekste wat hierdie waarheid bevestig. Ons noem daarvan slegs twee: Jakobus 1:17: "Elke goeie gif en elke volmaakte gawe daal van bo af neer, van die Vader van die ligte, by Wie daar geen verandering of skaduwee van omkering is nie." Mattheus 6:33: "... soek eers die Koninkryk van God en sy geregtigheid, en al hierdie dinge sal vir julle bygevoeg word" — dit is wat ons moet eet en drink en aantrek. Laat ons daarvan steeds ons afhanklikheid van die Here besef ten opsigte van ons stoflike lewe, dit ook aan Hom opdra en weet dat sy versorging oneindig ryker is as wat dié van 'n aardse vader ooit kan wees.
Vader, ek kom na U in die Naam van Jesus Christus
Vader, ek kom na U in die Naam van Jesus Christus, U Seun en my Redder. Dankie vir die Heilige Gees wat my in die waarheid lei en my onderrig, sodat ek U soewereine Wil kan bid.
Drieënige God van die Heelal, ek loof U omdat U dit goed bedoel met my en my beste belange op U Hart dra. Ek jubel, want dit wat U aan Israel, U uitverkore volk, gesê het, geld ook vir my: Jer 29:11 – want Ék weet watter gedagtes ek aangaande julle koester, spreek die Here, gedagtes van vrede en nie van onheil nie, om julle ‘n hoopvolle toekoms te gee.
Ek bid vandag rondom hierdie belofte van ‘n hoopvolle toekoms vol van U seëninge en oorvloed. Dit maak my opgewonde want U Woord verklaar in 1 Kor 2:9 – …wat die oog nie gesien en die oor nie gehoor en in die hart van ‘n mens nie opgekom het nie, [het] God berei vir die wat hom liefhet.
Dit wat U vir my wil hê, pas nie altyd in my eie planne in nie. Ek besef my planne en idees is menslik en beperk – U VISIE VIR MY IS ALOMVATTEND EN VOLMAAK. Ek bid dat U vir my sal openbaar wat U vir my bedoel en beplan het. En my te leer om nie vas te klou aan ondergeskikte en minderwaardige uitkomste wat nie opweeg teen U beter plan vir my nie.
Ek verstaan wel dat seëninge van U oor my is voorwaardelik. Ek kan my nie seën toeëien as ek nie gehoorsaam is aan U nie, of as ek buite U Wil beweeg. Ek wil suiwer U Wil vir my bid, Vader (1 Joh 5:14/5), sodat ek kan verstaan WAT U vir my bedoel en hoe U my wil begunstig.
Ek bid soms verkeerd of om my eie wil te bevredig, maar ek sal niks ontvang as ek net meer en meer vir myself wil hê, en U nie wil behaag nie – want U sê in Luk 12:15 – … Pas op en wees op julle hoede vir die hebsug, want iemand se lewe bestaan nie uit die oorvloed van sy besittings nie.(Ook Jak 4:3).
Ek vra U ook dat U my geloof sal laat groei, om te besef en insig te hê in U beloftes. Ek bid vir ‘n oorvloed van geloof wat ‘n vaste vertroue in U is op die dinge wat ek hoop en ‘n bewys van die dinge wat ek nog nie sien nie (Heb 11:1).
Seën kom uit U Hand, en verwoesting van die duiwel – Joh 10:10 – Die dief kom net om te steel en te slag en te verwoes. Ek het gekom, dat hulle lewe en oorvloed kan hê.
Ek vra dat U my geestelike oog open en fyn instel sodat ek bewus kan wees van wat die vyand se plan vir my is, en hoe hy my seëninge probeer steel.
Lei my asb om te verstaan wat U beloftes behels en hoe U my wil seën. Laat my besef dat daar selfs seën in stryd en swaarkry kan wees. U Woord verklaar juis in Rom 8:28 dat vir hulle wat God liefhet, alles ten goede meewerk, vir hulle wat na sy voorneme geroep is.
U is die Waarmaker van U Woord, Here. En hierdie selfde Woord sê in 2 Kor 1:20 – want hoeveel beloftes van God daar ook mag wees, in Hom is hulle ja en in Hom amen, tot heerlikheid van God deur ons.
Net soos U aan Abram belowe het:
Gen 12:2 En Ek sal jou ‘n groot nasie maak en jou seën en jou naam so groot maak, dat jy ‘n seën sal wees. 3En Ek sal seën diegene wat jou seën, en hom vervloek wat jou vervloek; en in jou sal al die geslagte van die aarde geseën word.
…geld dieselfde belofte vir my:
Gal 3:13 – Christus het ons losgekoop van die vloek van die wet deur vir ons ‘n vloek te word…14 sodat die seën van Abraham na die heidene kan kom in Christus Jesus, en dat ons die belofte van die Gees deur die geloof kan ontvang.
As ek as U kind (volk) na U verordeninge luister en dit hou en volbring, sal die HERE [my] God …13 [my] liefhê en [my] seën en [my] vermenigvuldig, en Hy sal die vrug van [my] liggaam seën en die vrugte van [my] land, [my] koring en [my] mos en [my] olie, die aanteel van [my] beeste en die aanteel van [my] kleinvee, in die land wat Hy aan [my] vaders met ‘n eed beloof het om aan [my] te gee. 15 En die HERE sal elke krankheid van [my] wegneem en al die kwaai siektes van Egipte wat [ek] ken, nie op [my] lê nie; maar Hy sal dit lê op almal wat [my] haat – Deut 7:12.
U sorgsaamheid oor my laat my opnuut besef dat U my pad volkomelik uitgewerk het (2 Sam 22:33), as ek in U weë bly, en in U voetspore volg.
Here, ek besef dat seën van U is my keuse. As ek begeer dat U oorvloedig seëninge oor my uitstort, moet ek na U gebooie luister, en U Wil doen. Deut 11:26 – Kyk, ek hou julle vandag seën en vloek voor— 27 die seën as julle luister na die gebooie van die HERE julle God wat ek julle vandag beveel;
Ek kan staatmaak op U voorsiening, na die mate wat ek uitdeel.
2 Kor 9:6 – Maar dink daaraan: Wie spaarsaamlik saai, sal ook spaarsaamlik maai; en wie volop saai, sal ook volop maai. 7 Laat elkeen gee soos hy hom in sy hart voorneem, nie met droefheid of uit dwang nie, want God het ‘n blymoedige gewer lief. 8 En God het mag om alle genade oorvloedig oor julle te laat wees, sodat julle altyd in alle opsigte volop kan hê en oorvloedig kan wees tot elke goeie werk. 9 Soos geskrywe is: Hy het uitgestrooi, hy het aan die armes gegee, sy geregtigheid bly tot in ewigheid. 11 sodat julle in alles ryk kan word tot alle milddadigheid, wat danksegging aan God deur ons bewerk.
Ek wil die Here prys.
Dankbaarheid is die hoofdeel van ons gebed
Psalm 146:1-2 Prys die Here! Ek wil die Here prys. Ek wil die Here prys so lank ek lewe, ek wil die lof van my God besing so lank ek daar is.
Ons is van jongs af geleer om vir alles dankie te sê. Die bedoeling daarvan is baie meer as bloot goeie maniere. Indien jy vir iemand dankie sê, gee jy erkenning aan daardie persoon. Deur dankbaarheid te bewys, betoon jy nie net respek nie maar jy gee te kenne dat jy van die ander persoon vir 'n sekere saak afhanklik is. Dankbaarheid is dus 'n erkenning en 'n afhanklikheidsverklaring. Dankbaarheid is om die eer aan iemand anders as jyself te gee. Deur ondankbaar te wees wil jy die eer en erkenning vir jouself hou! Ondankbare mense is mense wat vol is van hulself. Dankbaarheid is 'n teken van nederigheid.
Dankbaarheid is belydenis van afhanklikheid. Ons geloofsvaders van die 15de eeu het gesê die beste manier van dankie sê is deur te bid. So is die belangrikste deel ons gebed, om vir die Here dankie te sê! Hoe meer ons vir die Here in gebed dankie sê, hoe meer kom ons agter dat ons vir niks op aarde verantwoordelik is nie, maar dat alles van God af kom. Ons moet nie huiwer om in detail alles vir Hom op te noem nie, dan sal ons kan sien hoe afhanklik ons van Hom is.
Danksegging en lofprysing is 'n lewenstaak en hartsingesteldheid. Psalm 34:2 sê: Ek sal die Here altyd weer prys, sy lof sal altyd op my lippe wees. Danksegging is nie net bedoel vir die tye wat jy kerk toe gaan nie. Dit is ook nie iets wat slegs op sekere tye gebeur nie. Dis 'n omvattende hartsingesteldheid wat altyd teenwoordig is. Jy sien mense se dankbare gebedsgesindheid in hulle dankbare optrede teenoor ander mense. Dalk moet ons weer leer om dankbaar teenoor die Here te wees vir alles wat ons is en het! Kom ons leef die dankbaarheid elke dag uit!
Ons moet ook in alle omstandighede dankbaar wees. Daar kom dikwels tye wanneer ons kwaad is, verontreg voel of ontsteld is – steeds moet ons ŉ dankbaarheidgesindheid hê. Ons moet leer om selfs vir die slegte dinge te kan dankie sê. Romeine 8:28 Ons weet dat God alles ten goede laat meewerk vir dié wat Hom liefhet, dié wat volgens sy besluit geroep is.
'n Dankbare gebed genees jou van ontevredenheid en bring jou nader aan God.
Let asseblief daarop dat ek die Onse Vader-gebed Woensdag afsluit.
Gebed: Dankie Heer vir u genade, liefde en vrede. Maak my 'n dankbare mens teenoor U en teenoor my naaste. Amen
Waarheen dan jou weg wat jy wandel, o mens;
Die weg van die lewe tot dode se grens?
Na wat is jou stewe, die lewe, o siel;
Of het jy geen erns aan die draai van die wiel
Wat vorentoe rol in die groef wat jy leef?
En ken jy die prys wat jou sonde vergeef;
En so jou dan bring aan die end van die weg;
En help en versterk in die stryd wat jy veg.
Waarheen is jou weg in die lewe dan hier?
Of is dit maar steeds net ’n klug of ’n gier
Vir mens om te leef en te swoeg op die aard?
En heg jy gedwee aan jou lewe geen waard,
Te weet wat die einde op aarde sal bring;
Want dit is die grootste veranderingskring
Wat wag op jou wanneer jy afgeleef; oud
Jou einde sal nader met angs, of behoud.
Waarheen is jou skrede op weg hier benee
En waaraan moet elkeen sy lewe bestee?
Is dit dan vir wins, of is dit in verlies;
Die ewigheidsreis wat jou siel so verknies;
Waarheen jou voortstruikel om nogeens te gaan
Die weg na hiernamaals se hemel te baan.
Waarheen dan jou reis, en waarheen dan jou weg?
Waarheen is die vraag: jy alleen kan besleg.
Efésiërs 4:16 “Die kerk is Sy liggaam en die hele liggaam is van Hom afhanklik. Die dele van die liggaam is aan mekaar verbind en vorm „n eenheid omdat elke liggaamsdeel sy werk doen en die ander liggaamsdele help. So groei die liggaam deur die medewerking van al die liggaamsdele, en daar is liefde onder mekaar.” (Die Lewende Bybel
"Hoe werk God se soewereiniteit en mens se vrye wil saam in redding?"
"Hoe werk God se soewereiniteit en mens se vrye wil saam in redding?"Antwoord: Dit is vir ons onmoontlik om die verhouding tussen God se soewereiniteit en mens se vrye wil en verantwoordelikheid, te kan verstaan. Net God alleen weet hoe hierdie twee aspekte saamwerk met Sy reddings plan. Meer as enige ander leerstelling is dit belangrik om te erken dat dit buite ons vermoë is om hierdie aspek te verstaan. Enige poging om een van hierdie twee stand punte te ondersteun sal net lei tot ‘n verdraaiing van redding.
Die Bybel is duidelik dat God weet wie gered gaan word (Romeine 8:29; 1 Petrus 1:2). Efesiërs 1:4 sê vir ons dat God gekies het voor die wereld ontstaan het. Die Bybel toon in baie plekke aan dat gelowiges “geskies” word (Romeine 8:33; 11:5; Efesiërs 1:11; Kolossense 3:12; 1 Tessalonisense 1:4; 1 Petrus 1:2; 2:9) en dat daar “uitverkorenes” is (Matteus 24:22; Markus 13:20, 27; Romeine 11:7; 1 Timoteus 5:21; 2 Timoteus 2:10; Titus 1:1; 1 Petrus 1:1). Die feit dat gelowiges vooraf bepaal is (Romeine 8:29-30; Efesiërs 1:5,11), en uitverkies word (Romeine 9:11; 11:28; 2 Petrus 1:10), tot redding is baie duidelik.
Die Bybel sê ook dat dit ons verantwoordelik is om Jesus te aanvaar as ons Saligmaker en dat almal wat in Jesus Christus glo gered sal word (Johannes 3:16; Romeine 10:9-10). God weet wie gered sal word, God kies wie gered sal word, en dit is ons verantwoordelikheid om Christus te kies en sodoende gered te word. Hoe hierdie drie aspekte saamwerk is bo ons vuurmaak plek en buite ons verstandelike vermoë om dit te kan verstaan (Romeine 11:33-36). Ons verantwoordelikheid is om die boodskap deur die hele wereld te verspei (Matteus 28:18-20; Handelinge 1:8). Ons moet die voorafwete en die uitverkiesing gedeelte maar aan God oorlaat en gehoor gee aan ons opdrag om die boodskap te versprei.
Waar kom jy vandaan? Waar bevind jy jou nou? Waar gaan jy heen?
Bly in My, soos Ek in julle
Die noodsaaklikheid van heiligmaking 1 Thess. 4:3, 7 en 8 – “Want dit is die wil van God: julle heiligmaking; dat julle jul moet onthou van die hoerery... Want God het ons nie tot onreinheid geroep nie, maar tot heiligmaking. Daarom, hy wat dit verwerp, v
Die noodsaaklikheid van heiligmaking
1 Thess. 4:3, 7 en 8 – “
Gebed: “Dankie, Here, dat daar vir elkeen van ons ‘n hoë roeping van God in Christus Jesus is, en dit is om heilig en oorwinnend te leef, sodat ons bruikbare instrumente in u reddende regterhand kan wees. Wat ‘n vreugde om oorwinning oor sonde te kan verkry en in die uitbreiding van u koninkryk gebruik te kan word. Heilig ons in u diens. Ons vra dit in die heilige Naam van Jesus Christus, u Seun. Amen.” julle heiligmaking; dat julle jul moet onthou van die hoerery... Want God het ons nie tot onreinheid geroep nie, maar tot heiligmaking. Daarom, hy wat dit verwerp, verwerp nie ‘n mens nie, maar God wat ook sy Heilige Gees aan ons gegee het.”
Moenie eensydige besluite neem en só die bepaler van jou eie lotgevalle word nie.
en die Here in al jou besluite